Előterjesztés Zalakaros Város Önkormányzata Képviselőtestülete 2022. szeptember 28-án tartandó ülésére

Tárgy: Szociális célú tűzifa támogatás jogosultsági feltételeiről szóló önkormányzati 
             rendelet megalkotása
Előterjesztést készítette: Torma László aljegyző
Tisztelt Képviselőtestület! 

A belügyminiszter pályázatot hirdetett a Magyarország 2022. évi központi költségvetéséről szóló 2021. évi XC. törvény 3. melléklet 2.2.1. pont szerint települési önkormányzatok szociális célú tüzelőanyag vásárlásához kapcsolódó támogatására.
A támogatási összeg megállapítása az önkormányzat által kitöltött előzetes igényfelmérésben jelzett adatok alapján történik. Önkormányzatunk esetében a maximálisan igényelhető mennyiség 182 m3 volt. 

A képviselőtestület a 80/2022. (V.26.) számú határozatában arról döntött, hogy maximálisan igényelhető mennyiségre támogatási igényt nyújt be. A határozatban a képviselőtestület biztosította a támogatás igénybevételéhez szükséges 182 000 Ft+ÁFA (231 140, - Ft) saját forrást az önkormányzat 2022. évi költségvetése szociális keretének terhére, valamint vállalta a tűzifa szállításából eredő költségeket, azok fedezetét szintén az önkormányzat 2022. évi költségvetése szociális keretének terhére biztosította.

A pályázat elbírálásra került, a támogatói okirat megérkezett Önkormányzatunk részére. A támogatói okirat értelmében Zalakaros Város Önkormányzata 122 m3 tűzifa támogatásban részesült.

A pályázati kiírás és a támogatói okirat előírja, hogy a támogatásban részesített önkormányzatok rendeletükben szabályozzák a szociális rászorultság szabályait, az igénylés részletes feltételeit.

A rendeletben a szociális rászorultság szempontjait akként kell meghatározni, hogy a szociális igazgatásról és szociális ellátásokról szóló törvény szerinti

a) aktív korúak ellátására,

b) időskorúak járadékára,

d) – tekintet nélkül annak természetbeni vagy pénzbeli formában történő nyújtására – települési támogatásra (e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban részesülők) jogosult előnyt élvezzen, valamint
e) a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelő család élvezzen előnyt 
f) és háztartásonként legfeljebb 5 m3 tűzifa biztosítására kerüljön sor, valamint 
g) vállalja, hogy a szociális tűzifában részesülőktől ellenszolgáltatást nem kér.

Az önkormányzatnak a támogatásból vásárolt tűzifát 2023. február 15-ig kell kiosztania a rászorulók részére.
A rendelettervezet 6.§-a rendelkezik a rászorultság feltételeiről. A tervezet a tavalyi évhez hasonlóan 3 kategóriát nevez meg, amihez jövedelemhatár kötődik:
· 3 vagy több gyermeket nevelő család

· 65 év feletti egyedülálló nyugdíjas

· családok, akik a rendeletben foglalt jövedelemkorlátnak megfelelnek

Az előterjesztés a jövedelemhatár emelésére tesz javaslatot az alábbiak szerint:

· 3 vagy több gyermeket nevelő család esetében a tavalyi évben a jövedelemhatár az öregségi nyugdíjminimum 3 szorosa (85 500 Ft) volt, az előterjesztés az öregségi nyugdíjminimum 4 szeresére (114 000 Ft) tesz javaslatot, és az előnyt élvező kategóriába való besorolást javasolja
· 65 év feletti egyedülálló nyugdíjasok esetében a tavalyi évben a jövedelemhatár az öregségi nyugdíjminimum 4 szerese (114 000 Ft) volt, az előterjesztés az öregségi nyugdíjminimum 5 szörösére (142 500 Ft) tesz javaslatot

· a tavalyi évben az a család volt jogosult támogatásra, ahol az 1 főre jutó jövedelem az öregségi nyugdíjminimum 2,5 szeresét (71 250 Ft) nem haladja meg, az előterjesztés az öregségi nyugdíjminimum 4 szeresére (114 000 Ft) tesz javaslatot, ezzel növekedhet azon jogosultak száma is, akik 2 személyes háztartásban élnek, mely háztartás tagjai öregségi nyugdíjban részesülnek
A fentiekre tekintettel az alábbi rendelettervezetet javasolja az előterjesztés a Képviselőtestületnek elfogadásra.
Rendeleti javaslat:

Zalakaros Város Önkormányzata Képviselő-testülete megalkotja a …../2022 (……) önkormányzati rendeletét szociális célú tűzifa juttatásról.
Zalakaros, 2022. szeptember 23.

                    
                                                                                                     Novák Ferenc





        polgármester
Zalakaros Város Önkormányzata Képviselő- testületének   …./2022. (IX…..) önkormányzati rendelete szociális célú tűzifa juttatásról

Zalakaros Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:
A rendelet célja

1. §

A rendelet célja, hogy az önkormányzat által – Magyarország 2022. évi központi költségvetéséről szóló 2021. évi XC. törvény 3. melléklet 2.2.1. pont szerint a települési önkormányzatok szociális célú tüzelőanyag vásárlásához kapcsolódó támogatás alapján– biztosított szociális célú tűzifa támogatási ellátás igénybevételének helyi szabályait megállapítsa, rendelkezzék az ellátás mértékéről, a jogosultság feltételeiről, ellenőrzéséről és igénybevételük céljáról.

2. §

A helyi önkormányzatok szociális célú tűzifavásárlás költségéhez előzetes igény bejelentés alapján a központi költségvetés vissza nem térítendő támogatást biztosít, melyet az önkormányzat az erdőgazdálkodó által biztosított tűzifa vásárlására fordíthat a szociálisan rászoruló helyi lakosság természetbeni támogatása céljából. Az önkormányzat vállalja, hogy ellenszolgáltatást nem kér a támogatásban részesülőtől.
 A rendelet hatálya

3. §

(1) A rendelet hatálya kiterjed Zalakaros Város Önkormányzata Képviselő- testületének a települési támogatásokról és a személyes gondoskodást nyújtó ellátásokról szóló 7/2021.(VI.7.) önkormányzati rendelet 2.§ (1) bekezdésében meghatározott személyekre.

(2) A rendelet tárgyi hatálya azon személyekre terjed ki, akinek a lakása fával fűthető.

 Eljárási rendelkezések

4. §

A rendeletben szabályozott támogatás megállapítására Zalakaros Város Önkormányzata Képviselő- testületének a települési támogatásokról és a személyes gondoskodást nyújtó ellátásokról szóló 7/2021.(VI.7.) önkormányzati rendeletben foglalt eljárási rendelkezéseket kell alkalmazni.

5. §

Zalakaros Város Önkormányzatának Képviselő- testülete a szociális célú tűzifa juttatásával kapcsolatos valamennyi hatáskört a polgármesterre ruházza át, aki a jogosultságról egyedi határozattal dönt.

Jogosultság feltételei

6. §

(1) Az Önkormányzat természetbeni támogatásként legfeljebb 3 m3, de minimum 1 m3 tűzifát biztosít a 3. § -ban meghatározott azon személy számára, aki 

a) aktív korúak ellátására jogosult, vagy
b) települési támogatásként lakásfenntartási támogatásban részesül, vagy 

c) időskorúak járadékában részesül, vagy
d) halmozottan hátrányos helyzetű gyermeket nevel, vagy
e) 3 vagy annál több gyermeket nevel és családjában-kérelmező és a vele közös háztartásban élő közeli hozzátartozók- az 1 főre jutó jövedelem az öregségi nyugdíjminimum 4 szeresét nem haladja meg, vagy
f) rendszeres gyermekvédelmi kedvezményben részesül, vagy 

g) közgyógyellátásra, illetve gyógyszerköltség támogatásra jogosult, vagy 

h) ápolási díjra, illetve beteggondozási támogatásra jogosult, vagy
i) közfoglalkoztatotti jogviszonyban áll, vagy
j) 65 év feletti egyedülálló nyugdíjas, akinek a jövedelme az öregségi nyugdíjminimum 5 szörösét nem haladja meg, vagy
k) családjában-kérelmező és a vele közös háztartásban élő közeli hozzátartozók- az 1 főre jutó jövedelem az öregségi nyugdíjminimum 4 szeresét nem haladja meg.

(2) Az azonos lakóingatlanban élő személyek közül csak egy kérelmező részére állapítható meg a támogatás.

(3) A határidőben beérkezett kérelmek közül az (1) bekezdés a)-e) pontok alapján ellátásban részesülők előnyt élveznek. 
(4) A támogatás megállapítása iránti eljárás az e rendelet 1. melléklete szerinti kérelemre indul. 

(5) A kérelmeket 2022. október 21-ig lehet benyújtani az Önkormányzathoz. 

(6) A jogosultság megállapítása a kérelem benyújtására nyitva álló határidő leteltét követően történik.
(7) A támogatás kizárólagos forrása a Belügyminisztérium által az Önkormányzat számára megállapított vissza nem térítendő támogatás, valamint a szállítási költséget is magában foglaló saját forrás. 

7. §

A tűzifa átvételét a jogosult a rendelet 2. melléklete szerinti átvételi elismervény aláírásával igazolja. 

Záró rendelkezések

8. § 
A rendelet a kihirdetését követő napon lép hatályba, és 2023. április 30-án hatályát veszti.        

            
             Novák Ferenc                                Dr. Szentgyörgyvölgyi Eszter   

              

  polgármester                                                  jegyző

 A kérelem benyújtható: 2022. október 21-ig                                                1. melléklet

K é r e l e m 

……………………………………….. (név) (szül. hely és idő: ………………………………….……) Zalakaros, ……………………….…………... u. ……… sz. alatti lakos kérem, hogy részemre Zalakaros Város Önkormányzata Képviselő-testületének a tűzifa vásárlási támogatásról szóló …/2022.(IX…) önkormányzati rendelete alapján szíveskedjenek természetbeni juttatásként legfeljebb 3 m3, de minimum 1 m3 tűzifát biztosítani. 
A kérelmező telefonos elérhetősége: ……………………………………………………..

A tűzifa támogatásra a rendelet szerint azért vagyok jogosult, mert: * 

a) aktív korúak ellátására vagyok jogosult, a megállapító határozat száma:…………………………….................................................................................... 

b) települési támogatásként lakásfenntartási támogatásban részesülök, a megállapító határozat száma:………………………………………………………………………… 

c) időskorúak ellátásában részesülök, a megállapító határozat száma:……………………................................................................................................

d) halmozottan hátrányos helyzetű gyermeket nevelek, a megállapító határozat száma:……………………................................................................................................

e) 3 vagy annál több gyermeket nevelek, és családomban-kérelmező és a vele közös háztartásban élő közeli hozzátartozók- az 1 főre jutó jövedelem az öregségi nyugdíjminimum 4 szeresét (114.000 Ft) nem haladja meg 

1. Név:…………………………………………. Szül.idő:…………………………………… 

2. Név:…………………………………………. Szül.idő:…………………………………… 

3. Név:…………………………………………. Szül.idő:…………………………………… 

4. Név:…………………………………………. Szül.idő:…………………………………… 

f) rendszeres gyermekvédelmi kedvezményben részesülök, a megállapító határozat száma:……………………................................................................................................

g) közgyógyellátásra illetve gyógyszerköltség támogatásra vagyok jogosult, a megállapító határozat száma:……………………................................................................................................

h) ápolási díjra illetve beteggondozási támogatásra vagyok jogosult, a megállapító határozat száma:……………………................................................................................................

 i) közfoglalkoztatotti jogviszonyban állok, a közfoglalkoztató neve és címe: ……………………................................................................................................

j) 65 év feletti egyedülálló nyugdíjas vagyok, a jövedelmem az öregségi nyugdíjminimum 5 szörösét (142.500 Ft) nem haladja meg, a nyugdíjfolyósítási törzsszámom: …………………………………………………..

k) családjában-kérelmező és a vele közös háztartásban élő közeli hozzátartozók- az 1 főre jutó jövedelem az öregségi nyugdíjminimum 4 szeresét nem haladja meg (114.000 Ft)

Amennyiben az e) j) és k) pont alapján kéri a jogosultság megállapítását, úgy az alábbi táblázatot szíveskedjen kitölteni, és a jövedelmeket igazoló dokumentumokat csatolni:

Jövedelmi adatok
	A jövedelmek típusai
	A kérelmező 
jövedelme
	A kérelmezővel
közös
háztartásban élő
házastárs (élettárs)
jövedelme
	A kérelmezővel közös háztartásban élő egyéb rokon 
jövedelme
	Összesen

	1. Munkaviszonyból, munkavégzésre/foglalkoztatásra irányuló egyéb jogviszonyból származó jövedelem és táppénz
	 
	 
	 
	 
	 
	 

	2. Társas és egyéni vállalkozásból, őstermelői, illetve szellemi és más önálló tevékenységből származó jövedelem
	 
	 
	 
	 
	 
	 

	3. Nyugellátás, megváltozott munkaképességű személyek ellátásai (például rokkantsági ellátás, rehabilitációs ellátás), korhatár előtti ellátás, szolgálati járandóság, balettművészeti életjáradék, átmeneti bányászjáradék, időskorúak járadéka, a nyugdíjszerű rendszeres szociális ellátások emeléséről szóló jogszabály hatálya alá tartozó ellátás
	 
	 
	 
	 
	 
	 

	4. A gyermek ellátásához és gondozásához kapcsolódó támogatások [különösen: gyermekgondozási díj (GYED), gyermekgondozási segély (GYES), gyermeknevelési támogatás (GYET), családi pótlék, gyermektartásdíj, árvaellátás]
	 
	 
	 
	 
	 
	 

	5. Önkormányzat, járási hivatal és munkaügyi szervek által folyósított rendszeres pénzbeli ellátások
	 
	 
	 
	 
	 
	 

	6. Egyéb jövedelem (különösen: kapott tartás-, ösztöndíj, értékpapírból származó jövedelem, kis összegű kifizetések stb.)
	 
	 
	 
	 
	 
	 

	7. A család összes nettó jövedelme 
	 
	 
	 
	 
	 
	 

	8. A család összes nettó jövedelmét csökkentő tényezők (fizetett tartásdíj összege)
	 
	 
	 
	 
	 
	 


Egy főre jutó havi családi nettó jövedelem (ügyintéző tölti ki!): ........................ Ft/hó.
Megjegyzés: A kérelemhez mellékelni kell a jövedelemnyilatkozat 1–6. pontjában feltüntetett jövedelmek valódiságának igazolására szolgáló iratokat, kivéve a családi pótlék és a gyermekgondozási segély (GYES) igazolását, amennyiben azt nem munkáltatói kifizetőhely folyósítja, valamint a gyermeknevelési támogatás (GYET) és a fogyatékossági támogatás (FOT) igazolását.
Zalakaros, 2022.....………. 

                                                                                      ………………………………… 

                                                                                                             kérelmező 
2. melléklet 

Átvételi elismervény 

……………………………………….. (név) Zalakaros, …………………………………. u. ……… sz. alatti lakos aláírásommal elismerem, hogy a mai napon Zalakaros Város Önkormányzata Képviselő-testületének a tűzifa vásárlási támogatásról szóló …./2022.(IX…...) önkormányzati rendelete alapján megállapított természetbeni juttatásként … m3 mennyiségű tűzifát átvettem. 

Zalakaros, 2022..............................

………………………………………..


……………………………………                         



átvevő







átadó

Előzetes hatásvizsgálat

a jogalkotásról szóló 2010. évi CXXX. törvény 17.§ (1) bekezdése alapján
A rendelet-tervezet címe: Zalakaros Város Önkormányzata Képviselő- testületének…./2022. (…) önkormányzati rendelete szociális célú tűzifa juttatásról
Társadalmi-gazdasági hatása: A szociális célú tűzifa támogatás nyújtása a hátrányos helyzetű, rászoruló családok, személyek számára nagy segítséget jelent.

Költségvetési hatása: A szükséges önrészt a képviselő-testület a pályázat benyújtásakor biztosította a 2022. évi költségvetés terhére.

Környezeti, egészségi következményei: A rendeletben foglaltak végrehajtásának környezetre gyakorolt hatása nincs.
 Adminisztratív terheket befolyásoló hatása: Nincs. 
Egyéb hatása: Nincs.
A rendelet megalkotásának szükségessége: Magyarország 2022. évi központi költségvetéséről szóló 2021. évi XC. törvény 3. melléklet 2.2.1. pont szerint a települési önkormányzatok szociális célú tüzelőanyag vásárlásához kapcsolódó támogatására vonatkozó pályázati kiírás, valamint támogatói okirat rögzíti a támogatás igénylésének feltételeit, valamint, hogy a települési önkormányzat a szociális rászorultság szabályait és az igénylés részletes feltételeit legkésőbb a tüzelőanyag megvásárlását követő 10. napon hatályba lépő rendeletben szabályozza, amelyet az elszámoláshoz csatolni kell.
A rendelet megalkotása elmaradása esetén várható következmények: A támogatást az önkormányzat nem használhatja fel a rendeletalkotás nélkül. Ennek hiányában a támogatást vissza kell fizetnie. 
A rendelet alkalmazásához szükséges feltételek:

                                          - személyi: nem igényel további személyi feltételeket
- szervezeti: a jelenlegi szervezeti struktúrában a feltételek biztosítottak
- tárgyi: nem igényel további tárgyi erőforrásokat
- pénzügyi: nem igényel további pénzügyi erőforrásokat
Indokolás a szociális célú tűzifa juttatásról szóló…./2022. (…) önkormányzati rendelethez

Általános indokolás

A belügyminiszter pályázatot hirdetett a Magyarország 2022. évi központi költségvetéséről szóló 2021. évi XC. törvény 3. melléklet 2.2.1. pont szerint települési önkormányzatok szociális célú tüzelőanyag vásárlásához kapcsolódó támogatására. A képviselőtestület a 80/2022. (V.26.) számú határozatában arról döntött, hogy maximálisan igényelhető mennyiségre támogatási igényt nyújt be. A pályázat elbírálásra került, a támogatói okirat megérkezett Önkormányzatunk részére. A támogatói okirat értelmében Zalakaros Város Önkormányzata 122 m3 tűzifa támogatásban részesült.

A pályázati kiírás és a támogatói okirat előírja, hogy a támogatásban részesített önkormányzatok rendeletükben szabályozzák a szociális rászorultság szabályait, az igénylés részletes feltételeit.

Részletes indokolás

1-2. §-hoz

A rendelet célját határozza meg. Zalakaros Város Önkormányzata a helyi önkormányzatok szociális célú tűzifavásárláshoz kapcsolódó kiegészítő támogatásáról szóló jogszabályi előírások értelmében 122 m3 tűzifa vásárlásához kapott támogatást. A természetbeni formában nyújtandó szociális célú tűzifa támogatás jogosultsági feltételeit rendeletben kell szabályozni.
3. §-hoz

Az önkormányzati rendelet hatályáról rendelkezik. A rendelet hatálya a települési támogatásokról és a személyes gondoskodást nyújtó ellátásokról szóló 7/2021.(VI.7.) önkormányzati rendelet 2.§ (1) bekezdésében meghatározott személyekre terjed ki, akiknek a lakása fával fűthető.
4. §-hoz

Eljárási rendelkezést tartalmaz. A rendelet alkalmazása során a települési támogatásokról és a személyes gondoskodást nyújtó ellátásokról szóló 7/2021.(VI.7.) önkormányzati rendelet eljárási szabályait kell alkalmazni. 
5. §-hoz

A hatáskört a tervezet szerint a képviselőtestület a polgármesterre ruházza át.
6. §-hoz
A jogosultság feltételeit tartalmazza, a rászorultság feltételeit határozza meg, a pályázati kiírás értelmében a rendeletben a szociális rászorultság szempontjait akként kell meghatározni, hogy a szociális igazgatásról és szociális ellátásokról szóló törvény szerinti aktív korúak ellátására, időskorúak járadékára, tekintet nélkül annak természetbeni vagy pénzbeli formában történő nyújtására – települési támogatásra (e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban részesülők) jogosult előnyt élvezzen, valamint a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelő család élvezzen előnyt. Tartalmazza a kérelem nyomtatványra és a benyújtására vonatkozó szabályokat. A jogosultság megállapítása a kérelem benyújtására nyitva álló határidő leteltét követően történik.
7. §-hoz
A tűzifa átvételi elismervény ellenében kerül átadásra.
8. §-hoz
Hatályba léptető rendelkezést tartalmaz.
Zalakaros, 2022. szeptember 23.







         Dr. Szentgyörgyvölgyi Eszter 

